RAPPORT FRA KOMMISSIONEN TIL EUROPA-PARLAMENTET OG RÅDET 6. FINANSBERETNING FRA KOMMISSIONEN TIL EUROPA-PARLAMENTET OG RÅDET om DEN EUROPÆISKE GARANTIFOND FOR LANDBRUGET REGNSKABSÅRET 2012 /* COM/2013/0657 final */





INDHOLDSFORTEGNELSE 1........... BUDGETPROCEDURE. 3 2........... LIKVIDITET OG FORVALTNING AF BEVILLINGERNE. 6 3........... GENNEMFØRELSE AF EGFL-BUDGETTET FOR 2012. 8 4........... BEMÆRKNINGER ANGÅENDE GENNEMFØRELSEN AF EGFL-BUDGETTET FOR 2012 9 5........... GENNEMFØRELSE AF FORMÅLSBESTEMTE INDTÆGTER.. 11 6........... FORDELING EFTER UDGIFTSTYPE. 12 Bilag 1 Bilag 2 Bilag 3 Bilag 4-I Bilag 4-II Bilag 5 Bilag 6 || Budgetprocedure for forpligtelsesbevillinger til EGFL 2012 EGFL-budgettets andel af EU's budget for regnskabsårene 2006-2012 Analyse af EGFL-budgetgennemførelsen – Regnskabsåret 2012 Analyse af EGFL-budgetgennemførelsen – Regnskabsåret 2012. Formålsbestemte indtægter. C4 Analyse af EGFL-budgetgennemførelsen – Regnskabsåret 2012. Formålsbestemte indtægter. C5 EGFL-budgetgennemførelse pr. artikel og pr. medlemsstat – Regnskabsåret 2012 Udviklingen i EGFL-udgiftsfordelingen for regnskabsårene 2007-2012 Anmærkning: Denne beretning ledsages af Kommissionens arbejdsdokument. Arbejdsdokumentets fulde tekst (på engelsk) og tabellerne i bilaget (på engelsk) findes også på GD AGRI's websted (http://ec.europa.eu/agriculture/cap-funding/financial-reports/eagf/index_en.htm). 1. BUDGETPROCEDURE[1] 1.1. Budgetforslaget 2012 Budgetforslaget for 2012 blev vedtaget af Kommissionen og forelagt budgetmyndigheden den 20.4.2011. De forpligtelsesbevillinger, der er foreslået for Den Europæiske Garantifond for Landbruget (EGFL), og som finansieres under udgiftsområde 2 i den finansielle ramme for 2007-2013, beløb sig til 44 179,7 mio. EUR. Rådet vedtog sin holdning til budgetforslaget for 2012 den 25. juli 2011 og reducerede i den forbindelse forpligtelsesbevillingerne til EGFL med 535,5 mio. EUR i forhold til Kommissionens budgetforslag, dvs. til 43 644,2 mio. EUR. På den anden side vedtog Europa-Parlamentet sin holdning til budgetforslaget for 2012 den 26. oktober 2011 og øgede i den forbindelse forpligtelsesbevillingerne til EGFL med 271,9 mio. EUR i forhold til Kommissionens budgetforslag, dvs. en forhøjelse til 44 451,6 mio. EUR. 1.2. Ændringsskrivelse for 2012 Kommissionen vedtog den 25. oktober 2011 ændringsskrivelse nr. 3 til budgetforslaget for 2012, hvorved EGFL's behov for forpligtelsesbevillinger blev fastsat til 44 091,6 mio. EUR. Dette beløb var 88,1 mio. EUR lavere end det tilsvarende beløb i budgetforslaget. Denne reduktion skyldtes primært stigningen i de anslåede til rådighed stående formålsbestemte indtægter i 2012 med 291 mio. EUR. Specifikt var de formålsbestemte indtægter i budgetforslaget for 2012 i alt 791 mio. EUR. Dette beløb blev forøget til 1 010 mio. EUR i ændringsskrivelsen for 2012. 1.3. Vedtagelse af budgettet for 2012 Der blev opnået enighed om EGFL-budgettet for 2012 under samrådsproceduren i november 2011. Budgettet blev vedtaget af Europa-Parlamentet d. 1. december 2011. Budgettet omfattede forpligtelses- og betalingsbevillinger som følger: – Forpligtelsesbevillinger på 43 603,4 mio. EUR og betalingsbevillinger på 43 601,3 mio. EUR til landbrugsmarkedsforanstaltninger og direkte støtte (politikområde 05 - Landbrug og udvikling af landdistrikter). – Forpligtelsesbevillinger på 335,8 mio. EUR og betalingsbevillinger på 245,5 mio. EUR til veterinær- og plantesundhedsforanstaltninger (politikområde 17 - Sundhed og forbrugerbeskyttelse). – Forpligtelsesbevillinger på 30,5 mio. EUR og betalingsbevillinger på 29,1 mio. EUR til fiskerimarkedsforanstaltninger (politikområde 11 - Maritime anliggender og fiskeri). De samlede forpligtelsesbevillinger på EGFL-budgettet beløb sig til 43 969,6 mio. EUR og dets betalingsbevillinger beløb sig til 43 876 million EUR. Forskellen mellem forpligtelses- og betalingsbevillinger beror på, at der anvendes differentierede bevillinger for visse foranstaltninger, som gennemføres direkte af Kommissionen. Disse foranstaltninger vedrører hovedsagelig salgsfremstød for landbrugsprodukter, foranstaltninger vedrørende politisk strategi og koordinering samt fiskeri og veterinær- og plantesundhedsforanstaltninger. Specifikt var der af de vedtagne EGFL-forpligtelsesbevillinger for politikområde 05 på i alt 43 603,4 mio. EUR afsat 3 230,8 mio. EUR til markedsforanstaltninger under kapitel 05 02, mens der var afsat 40.510,7 mio. EUR til direkte støtte under kapitel 05 03. Der var afsat 192,7 mio. EUR til revision af landbrugsudgifter under kapitel 05 07 og 45,8 mio. EUR til politisk strategi og koordineringsforanstaltninger under kapitel 05 08. Nærmere oplysninger herom kan ses i bilag 1. 1.4. Formålsbestemte indtægter til EGFL[2] Ifølge artikel 34 i Rådets forordning (EF) nr. 1290/2005 om finansiering af den fælles landbrugspolitik betragtes indtægter, der hidrører fra finansielle korrektioner under regnskabsafslutningsproceduren, fra uregelmæssigheder og fra mælkeafgiften, som formålsbestemte indtægter, der skal anvendes til finansiering af EGFL-udgifter. Ifølge disse regler kan formålsbestemte indtægter anvendes til at dække finansieringen af EGFL's udgifter. I tilfælde af at dele af disse indtægter ikke anvendes, vil de automatisk blive fremført til det følgende regnskabsår. Da 2012-budgettet blev opstillet, blev der udarbejdet et skøn over indtægterne for både det beløb, der forventedes at blive opkrævet i løbet af regnskabsåret 2012, og for det beløb, der forventedes at kunne fremføres fra regnskabsåret 2011 til regnskabsåret 2012. Dette skøn androg 1 010 mio. EUR og blev lagt til grund, da budgetmyndigheden vedtog budgettet for 2012. Det drejer sig om følgende: – Indtægterne fra korrektioner i forbindelse med efterprøvende regnskabsafslutning og fra uregelmæssigheder blev anslået til henholdsvis 600 mio. EUR og 150 mio. EUR, mens indtægterne fra mælkeafgiften blev anslået til 55 mio. EUR. De samlede formålsbestemte indtægter, der forventedes opkrævet i løbet af regnskabsåret 2012, blev anslået til 805 mio. EUR. – De formålsbestemte indtægter, der forventedes fremført fra regnskabsåret 2011 til 2012, blev anslået til 205 mio. EUR. I budgettet for 2012 afsatte Kommissionen disse oprindeligt anslåede indtægter på 1.010 mio. EUR til to ordninger. Det drejer sig om følgende: – 310 mio. EUR blev afsat til driftsfondene for producentorganisationer i frugt- og grøntsagssektoren, og – 700 mio. EUR til enkeltbetalingsordningen (direkte støtte). Til disse to ordninger vedtog budgetmyndigheden i sidste ende bevillinger på henholdsvis 496 mio. EUR og 30 472 mio. EUR i overensstemmelse med Kommissionens forslag. Summen af de vedtagne bevillinger og de ovennævnte formålsbestemte indtægter svarer til et samlet skøn over disponible bevillinger på 806 mio. EUR til driftsfondene for producentorganisationer i frugt- og grøntsagssektoren og 31 172 mio. EUR til enkeltbetalingsordningen. 1.5. Midlertidige omstruktureringsafgifter for sukker[3] De midlertidige omstruktureringsafgifter for sukker, jf. artikel 11 i Rådets forordning (EF) nr. 320/2006, betragtes som formålsbestemte indtægter, der skal finansiere sukkeromstruktureringsstøtten og anden støtte inden for rammerne af Sukkeromstruktureringsfonden. For produktionsårene 2006/07 til 2008/09 vedrører disse beløb de sukker-, inulinsirup- og isoglucosekvoter, som de erhvervsdrivende i medlemsstaterne har fået tildelt, og medlemsstaterne skal indbetale afgifterne til fonden. På tidspunktet for opstillingen af budgettet for 2012 forventedes det, at der ville blive fremført et beløb på 832,2 mio. EUR fra regnskabsåret 2011 til 2012. 1.6. EGFL-budgettets andel af EU's samlede budget Det endelige EGFL-budgets andel (forpligtelsesbevillinger) af det samlede EU-budget for perioden 2006-2012 fremgår af bilag 2. 2. LIKVIDITET OG FORVALTNING AF BEVILLINGERNE 2.1. Forvaltning af bevillingerne 2.1.1. Disponible bevillinger for regnskabsår 2012 I EUR || Budgettets udgiftsside (1) || Forpligtelsesbevillinger || Betalingsbevillinger || Budgettets indtægtsside (formålsbestemte indtægter) (2) || Prognoser 1. Oprindelige bevillinger til EGFL, heraf || 43.969.637.305 || 43.875.978.049 || 1. Efterprøvende regnskabsafslutning || 600.000.000 1a. Bevillinger til delt forvaltning || 43.540.900.000 || 43.540.900.000 || 2. Uregelmæssigheder || 150.000.000 1b. Bevillinger til central direkte forvaltning (3) || 428.737.305 || 335.078.049 || 3. Tillægsafgift for mælkeproducenter || 55.000.000 2. Ændringsbudget 6/2012 || -65.420.000 || 17.000.000 || 4. Midlertidige omstrukturerings-afgifter for sukker (4) || 0 3. Årets overførsler til/fra EGFL || 71.000 || 10.614.720 || Samlet overslag over formålsbestemte indtægter || 805.000.000 4. Endelige bevillinger til EGFL, heraf || 43.904.288.305 || 43.903.592.769 || || 4a. Bevillinger til delt forvaltning || 43.540.900.000 || 43.540.900.000 || || 4b. Bevillinger til central direkte forvaltning || 363.388.305 || 362.692.769 || || (1) Bevillinger opført på 2012-budgettet, efter fradrag af de forventede formålsbestemte indtægter for 2012 og de indtægter, der fremføres fra 2011 til 2012 iht. artikel 10 i Rådets forordning (EF) nr. 1605/2002. (2) Formålsbestemte indtægter, der skal opkræves. Der er ikke opført noget indtægtsbeløb på indtægtsposten (p.m.)[4], men overslaget er anført i budgetanmærkningerne. (3) 78 % af forpligtelsesbevillingerne vedrører udgifter til veterinære og plantesundhedsmæssige foranstaltninger under politikområde 17 – Sundhed og forbrugerbeskyttelse. Resten vedrører udgifter til den politiske strategi og koordineringsforanstaltningerne under politikområde 05 – Landbrug og udvikling af landdistrikter (15 %) og til fiskerimarkedet under politikområde 11 – Maritime anliggender og fiskeri (7 %). (4) Denne indtægt anvendes til bevillinger til betaling af støtte fra Sukkeromstruktureringsfonden. Denne fond blev afviklet den 30. september 2012. 2.1.2. Budgetgennemførelse af disponible bevillinger i regnskabsåret 2012 I EUR || Gennemførelse af forpligtelsesbevillinger || Gennemførelse af betalingsbevillinger Delt forvaltning (1) || 44.495.484.915,34 || 44.495.484.915,34 Udgifter under central direkte forvaltning || 359.808.478,00 || 347.851.305,54 I alt (inkl. Sukkeromstruktureringsfonden) Sukkeromstruktureringsfonden I alt (ekskl. Sukkeromstruktureringsfonden) || 44.855.293.393,34 109.698.527,03 44.745.594.866,31 || 44.843.336.220,88 109.698.527,03 44.733.637.693,85 (1) Forpligtede beløb. Forpligtelser og betalinger minus formålsbestemte indtægter vedrørende delt forvaltning: 43.588.043.789,62. EUR. For regnskabsåret 2012 beløb de samlede faktiske forpligtelsesbevillinger, der var udnyttet, sig til 44 855 293 393,34 EUR, mens de samlede faktiske betalingsbevillinger androg 44 843 336 220,88 EUR. 2.1.3. Budgetgennemførelse for vedtagne bevillinger - Udgifter under central direkte forvaltning foretaget af Kommissionen I EUR || Udgifter under central direkte forvaltning || Forpligtelsesbevillinger || Frigivelser || Betalingsbevillinger || Fremførsler 2013 (2) Bevillinger (C1) (1) || 363.388.305,00 || - || 362.692.769,11 || - Gennemførelse (C1) || 358.622.779,47 || - || 341.045.358,37 || 16.140.424,02 Bortfaldne bevillinger || 4.765.525,53 || - || 5.506.986,72 || - (1) C1 betegner de vedtagne bevillinger i budgettet. Dette beløb omfatter ændringsbudget 6/2012 med overførsler til/fra EGFL: -65 349 000,00 EUR til forpligtelsesbevillinger og 27 614 720,11 EUR til betalingsbevillinger (2) Fremførsler til 2013 vedrører kun ikkeopdelte bevillinger. Der var afsat forpligtelsesbevillinger på 363,4 mio. EUR til udgifter under central direkte forvaltning i budgettet for 2012. Og der var i 2012 et forpligtet et beløb på 358,6 mio. EUR. Resten af disse bevillinger, dvs. 4,8 mio. EUR, bortfaldt. 74,4 % af forpligtelsesbevillingerne vedrører politikområde 17 – Veterinær- og plantesundhedsforanstaltninger. Resten vedrører politikområde 05 – Landbrug og udvikling af landdistrikter (17,2 %) og politikområde 11 – Fiskeri (8,4 %). Størstedelen af EGFL's forpligtelsesbevillinger til udgifter under direkte forvaltning fra Kommissionen har været opdelte bevillinger. Automatiske fremførsler til 2013, som kun vedrører ikkeopdelte bevillinger, udgør 16,1 mio. EUR. 2.2. Månedlige betalinger 2.2.1. Månedlige betalinger til medlemsstaterne til delt forvaltning 2.2.1.1. Månedlige betalinger på grundlag af afholdte udgifter I artikel 15 i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik[5] hedder det, at "månedlige betalinger foretages af Kommissionen til dækning af de udgifter, som medlemsstaternes godkendte betalingsorganer har afholdt i referencemåneden". De månedlige betalinger sker til medlemsstaten senest den tredje arbejdsdag i den anden måned efter den måned, hvor udgifterne er afholdt. De månedlige betalinger er en refusion af nettoudgifter (efter fradrag af indtægter), som allerede er effektueret, og de foretages efter månedlige opgørelser, som medlemsstaterne fremsender[6]. Den månedlige bogføring af udgifter og indtægter kontrolleres og korrigeres efter månedsopgørelsen[7]. Disse betalinger bliver endvidere endelige efter Kommissionens kontrol i forbindelse med regnskabsafslutningsproceduren. De udbetalinger, medlemsstaterne foretog fra den 16. oktober 2011 til den 15. oktober 2012, er omfattet af ordningen med månedlige betalinger. De resterende betalinger foretages direkte af Kommissionen for en begrænset række foranstaltninger. I regnskabsåret 2012 beløb de samlede månedlige nettobetalinger sig til 43 588 043 789,62 EUR, efter fradrag af regnskabsafslutninger og andre korrektioner. 2.2.1.2. Beslutninger om månedlige betalinger for 2012 I regnskabsåret 2012 vedtog Kommissionen tolv beslutninger om månedlige betalinger. Endnu en månedlig betalingsbeslutning blev truffet i december 2012 til justering af de allerede fastlagte betalinger til de samlede udgifter, der kan konteres dette år. 3. GENNEMFØRELSE AF EGFL-BUDGETTET FOR 2012 3.1. Udnyttelsen af EGFL-budgetbevillingerne Forpligtelserne i budgettet for 2012 blev gennemført fuldt, og 99,9 % af betalingsbevillingerne blev gennemført, efter at der var taget hensyn til årets fremførte formålsbestemte indtægter og set bort fra gennemførelsen af Sukkeromstruktureringsfonden. Gennemførelsen af budgettet androg således 44 745,6 mio. EUR. Disse udgifter blev finansieret af budgettets oprindelige bevillinger ved at anvende de samlede formålsbestemte indtægter på 441,5 mio. EUR fremført fra 2011 og ved at anvende en del af de formålsbestemte indtægter indbetalt i 2012 svarende til 408,9 mio. EUR af et samlet beløb på 899,6 mio. EUR. Hvad angår politikområde 05 – Landbrug og udvikling af landdistrikter, beløb udgifterne til markedsforanstaltninger sig til 3 406 mio. EUR og udgifterne til direkte støtte beløb sig til 40.880 mio. EUR. Udgifterne til markedsforanstaltninger og direkte støtte oversteg de vedtagne budgetbevillinger, og dette blev delvist dækket af overførsler af bevillinger fra andre budgetposter, og delvist af indtægter, der var formålsbestemt til EGFL-budgettet. Ovennævnte samlede gennemførelsesbeløb omfatter desuden udgifter til politikområde 11 – Fiskerimarkedsforanstaltninger på 30,5 mio. EUR og til politikområde 17 – Veterinær- og plantesundhedsforanstaltninger på i alt 268,4 mio. EUR. Oplysninger om budgetgennemførelsen fordelt på politikområder findes i bilag 3. Bilag 5 viser fordelingen af udgifterne til markedsforanstaltninger, direkte betalinger og revision af landbrugsudgifter pr. artikel og pr. medlemsstat. 4. BEMÆRKNINGER ANGÅENDE GENNEMFØRELSEN AF EGFL-BUDGETTET FOR 2012 Her følger en kort kommentar til anvendelsen af bevillinger fra EGFL-budgettet for 2012 samt de til rådighed stående formålsbestemte indtægter i 2012 baseret på tallene i bilag 3. 4.1. Kapitel 05 02: Interventioner på landbrugsmarkederne 4.1.1. Indledning De samlede betalinger for dette budgetkapitel androg 3 406 mio. EUR, og de blev finansieret af de vedtagne budgetbevillinger på 3 230,8 mio. EUR og af formålsbestemte indtægter på 177,4 mio. EUR anvendt til at dække udgifter i frugt- og grøntsagssektoren. Det resterende beløb vedrørende formålsbestemte indtægter i 2012 på i alt 143,4 mio. EUR blev fremført til 2013. (NB: Nærmere oplysninger om denne sektor fremgår af punkt 4.1.3 nedenfor). På konti, hvor der var et underforbrug af budgetbevillingerne, blev de til rådighed stående bevillinger overført til andre konti på budgettet med henblik på efter behov at dække yderligere udgifter. 4.1.2. Fødevareprogrammer Medlemsstaterne gennemførte næsten fuldt ud 2012-planen for uddeling af fødevarer til de socialt dårligst stillede personer. Desuden betalte medlemsstaterne udestående beløb for administrations- og transportomkostningerne for de foregående årsplaner. Dette resulterede i et overforbrug af bevillingerne på budgettet for 2012 på 15,1 mio. EUR. 4.1.3. Frugt og grøntsager Udgifterne for denne sektor androg 1.071,2 mio. EUR, og overforbruget i sektoren skyldtes primært medlemsstaternes udgifter til støtte til producentorganisationer til foreløbig anerkendelse på grund af det store antal producentorganisationer, som er blevet optaget i ordningen efter medlemsstaternes notifikation i januar 2011, der dannede grundlag for budgetskønnet for 2012. Hvad angår driftsfondene for producentorganisationer var medlemsstaternes udgifter lavere end det anslåede behov i budgettet for 2012, fordi deres betaling af første afdrag for planer for 2012 var lavere end oprindeligt anslået, og de betalte i sidste ende ikke det anslåede restbeløb under E. coli-foranstaltningerne. Endelig havde visse medlemsstater udgifter til skolefrugtordningen, som lå under deres budgettildeling for skoleåret 2011-2012, mens der for skoleåret 2012-2013, der begyndte den 1. august 2012, ikke var afholdt udgifter af medlemsstaterne inden udgangen af regnskabsåret 2012. Disse udgifter vil blive afholdt og anmeldt i forbindelse med budgettet for 2013. 4.1.4. Produkter henhørende under vinsektoren Den vigtigste foranstaltning, der finansieres i denne sektor, er de nationale støtteprogrammer inden for vin, hvor to medlemsstater afholdt lidt færre udgifter sammenlignet med de afsatte beløb til deres programmer. Dog blev alle andre programmer under denne ordning fuldt ud gennemført, hvilket medførte en samlet gennemførelsesgrad på over 98,4 % af de afsatte bevillinger for 2012. Medlemsstaterne afholdt færre udgifter til betaling af udestående beløb for rydningsordningen, der blev afviklet i 2011, sammenlignet med det beløb, der var afsat i budgettet. 4.1.5. Mælk og mejeriprodukter Underforbruget i sektoren skyldtes primært medlemsstaternes lavere udgifter til støtte til privat oplagring af smør på grund af den mindre mængde smør, der blev oplagret under denne ordning, og til skolemælk, da de distribuerede mængder var lavere end mængderne i budgettet for 2012. Det bør dog bemærkes, at budgetmyndigheden forøgede denne konto på budgettet for 2012 med 9 mio. EUR sammenlignet med det oprindelige beløb på 81 mio. EUR, som Kommissionen havde anmodet om i ændringsskrivelse nr. 3/2012. 4.1.6. Oksekød Faldet i eksportrestitutionerne for kød og levende dyr, som fandt sted i april 2012, ledte til underforbruget på denne budgetartikel på 7,5 mio. EUR for eksport af fersk og frosset kød samt 1,3 mio. EUR for eksport af levende dyr. 4.2. Kapitel 05 03: Direkte støtte De vedtagne bevillinger under dette kapitel i budgettet for 2012 androg 40 510,7 mio. EUR, mens betalingerne androg ca. 40 880 mio. EUR. EGFL-udgifterne i 2012 var højere sammenlignet med 2011 hovedsagelig som følge af den løbende indfasning af disse betalinger til EU-12 i det pågældende år. Det var planen, at en del af enkeltbetalingsordningen skulle finansieres via formålsbestemte indtægter, hvilket dermed førte til dette tilsyneladende overforbrug, der blev dækket af disse indtægter som planlagt. Overførsler af vedtagne bevillinger fra andre budgetposter dækkede udgifterne i forbindelse med visse andre ordninger i dette kapitel. 4.3. Kapitel 05 07: Revision af landbrugsudgifter 4.3.1. Artikel 05 07 01: Kontrol med landbrugsudgifter Denne artikel omfatter hovedsagelig de beløb, der er krediteret EGFL-budgettet gennem korrektionerne som følge af regnskabsafslutningen og den manglende overholdelse af fristerne for betaling til modtagerne. I år foretog Kommissionen imidlertid alt i alt positive korrektioner af medlemsstaternes regnskaber på ca. 28,5 mio. EUR, inklusive de negative korrektioner, der blev pålagt medlemsstaterne som følge af manglende overholdelse af fristerne for betaling under budgetpunkt 05 07 01 06. Budgettet for 2012, som blev vedtaget af budgetmyndigheden, androg – 200 mio. EUR for korrektioner vedrørende negativ regnskabsafslutning under det pågældende budgetpunkt. Kommissionen afsluttede dette regnskab ved at overføre vedtagne bevillinger på i alt 228,6 mio. EUR fra andre budgetkonti med underforbrug. Med hensyn til den efterprøvende regnskabsafslutning for tidligere år foretog Kommissionen positive korrektioner på i alt 36,2 mio. EUR i løbet af året. Budgettet for 2012 indeholdt ikke bevillinger for sådanne positive korrektioner, som i sidste ende blev finansieret ved at overføre vedtagne bevillinger på samme beløb fra andre budgetpunkter. 5. GENNEMFØRELSE AF FORMÅLSBESTEMTE INDTÆGTER 5.1. Formålsbestemte indtægter til EGFL De formålsbestemte indtægter, der faktisk blev fremført fra 2011 til 2012, androg 441,5 mio. EUR og er fuldt ud anvendt til at finansiere udgifter i regnskabsåret 2012 iht. artikel 10 i finansforordningen. Dette beløb omfattede udgifter på 10,8 mio. EUR til driftsfondene for producentorganisationerne i frugt- og grøntsagssektoren og udgifter på 430,7 mio. EUR til enkeltbetalingsordningen. Hvad de i 2012 indbetalte formålsbestemte indtægter angår, fremgår det af bilag 4, at disse indtægter androg 899,6 mio. EUR, og at de stammede fra følgende: – Korrektioner som følge af proceduren for den efterprøvende regnskabsafslutning på i alt ca. 674,8 mio. EUR. – Indtægter fra uregelmæssigheder på i alt ca. 160,7 mio. EUR. – Indbetalte mælkeafgiftsbeløb på i alt ca. 64,1 mio. EUR. En del af de formålsbestemte indtægter i 2012 på i alt 408,9 mio. EUR blev brugt i løbet af året. Der blev anvendt et beløb på ca. 166,5 mio. EUR til at dække årets udgifter til driftsfondene for producentorganisationer i frugt- og grøntsagssektoren, mens der blev brugt 242,4 mio. EUR til at dække årets udgifter til direkte støtte. Det resterende beløb vedrørende formålsbestemte indtægter i 2012 på i alt 490,7 mio. EUR blev automatisk fremført til budgettet for 2013 til finansiering af behovene i 2013. Nærmere oplysninger herom kan ses i bilag 4-I og 4-II. 5.2. Formålsbestemte indtægter fra de midlertidige omstruktureringsafgifter for sukker I overensstemmelse med lovgivningen er der ikke blevet opkrævet nogen nye midlertidige omstruktureringsafgifter fra medlemsstaterne siden november 2009. Der blev dog anmeldt 7,8 mio. EUR for uregelmæssigheder i 2012. Derfor androg de samlede formålsbestemte indtægter inden for rammerne af Sukkeromstruktureringsfonden det ovennævnte beløb plus beløbet på 856,8 mio. EUR fremført fra 2011, hvilket var højere end beløbet på 832,2 mio. EUR, der var afsat i budgettet for 2012, da medlemsstaternes indbetalinger i slutningen af 2011 var lavere end forventet. Efter at have tilbagebetalt medlemsstaterne et nettobeløb på 109,7 mio. EUR for udgifter til støtte under Sukkeromstruktureringsfonden (jf. punkt 6.3 nedenfor) stod saldoen på ca. 754,9 mio. EUR til rådighed efter afviklingen af den midlertidige omstruktureringsfond den 30. september 2012. I overensstemmelse med artikel 1, stk. 3, i forordning (EF) 320/2006 blev dette beløb tildelt EGFL som formålsbestemte indtægter. Nærmere oplysninger herom kan ses i bilag 4-I og 4-II. 5.3. Sukkeromstruktureringsfonden Refusionerne til medlemsstaterne for betalinger til omstruktureringsstøtte, diversificeringsstøtte eller støtte til sukkerraffinering udgjorde et nettobeløb på 109,7 mio. EUR. Støtten blev udbetalt til medlemsstaterne fra de formålsbestemte indtægter nævnt under punkt 5.2 ovenfor. Nærmere oplysninger herom kan ses i bilag 3. 6. FORDELING EFTER UDGIFTSTYPE EGFL's samlede udgifter er på 44 745,6 mio. EUR (ekskl. Sukkeromstruktureringsfonden). I det følgende er disse udgifter blevet opdelt på de vigtigste kategorier med den procentsats, de tegner sig for af EGFL's samlede udgifter i 2012: Oplagring Udgifterne til oplagring udgjorde 17,4 mio. EUR. Dette beløb er primært udtryk for udgifterne til privat oplagring af smør og olivenolie. Eksportrestitutioner Udgifterne til eksportrestitutioner androg 146,7 mio. EUR, dvs. 0,3 % af de samlede udgifter og vedrørte primært oksekød, fjerkrækød, svinekød, æg og ikke-bilag 1-produkter. Andre markedsforanstaltninger Ud over oplagring og eksportrestitutioner androg udgifterne til andre markedsforanstaltninger 3 344,5 mio. EUR, dvs. 7,5 % af årets samlede udgifter. Denne kategori omfatter udgifter, der hovedsagelig vedrører korn, fødevareprogrammer, olivenolie, frugt og grøntsager, vin, POSEI og tørret foder, mælk og mejeriprodukter samt okse-, kalve- og svinekød. Disse udgifter omfatter andre mindre beløb og korrektioner, der stammer fra regnskabsafslutningen. Direkte betalinger Udgifterne til direkte betalinger udgjorde 40 880 mio. EUR, dvs. 91,4 % af de samlede udgifter. Direkte udgifter under central forvaltning Disse udgifter udgjorde 359,8 mio. EUR, dvs. 0,8 %, og blev afholdt direkte af Kommissionen og dækkede for det meste udgifterne til veterinær- og plantesundhedsforanstaltninger samt landøkonomisk bogføring, undersøgelser af landbrugsbedrifternes struktur, information om den fælles landbrugspolitik osv. Udvikling af landdistrikter under garantisektionen af den tidligere EUGFL Der findes ikke længere forpligtelsesbevillinger for disse programmer. Medlemsstaterne afslutter nu disse programmer, og de inddriver uretmæssigt udbetalte beløb. Det inddrevne nettobeløb i medfør af denne artikel androg 2,8 mio. EUR. Udviklingen i denne fordeling efter udgiftstype i perioden 2007-2012 fremgår af bilag 6. [1] Denne procedure er beskrevet i bilag 1. [2] Disse beløb er ikke opført på budgettets indtægtsposter (artikel 670 for formålsbestemte indtægter til EGFL), men de er nævnt i budgetanmærkningerne til denne artikel. [3] Disse beløb er ikke opført på budgettets indtægtsposter (artikel 680 for de midlertidige omstruktureringsafgifter for sukker), men de er nævnt i budgetanmærkningerne til denne artikel. [4] p.m.: "pour mémoire". [5] EUT L 209 af 11.8.2005, s. 1. [6] Disse månedlige udgiftsanmeldelser fremsendes af medlemsstaterne sammen med anmeldelsen den 10. i måned N+1. [7] De detaljerede anmeldelser fremsendes hver måned af medlemsstaterne (i tabel 104) den 20. i måned N+1.